**8522 Nemesgörzsöny, Széchenyi u. 10.**

**ikt.szám:…….../2019.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2019. január 22-i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor alpolgármester

Ballér Zoltán

Haller István

Hutter Tamás

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**1/2019.( I.22.) önkormányzati határozat**

Nemesgörzsöny Község Önkormányzatának képviselő-testülete 2019. január 22-i ülésének napirendjét az alábbiak szerint határozza meg:

1. Nemesgörzsöny község Önkormányzata Képviselő – testületének …/2019. (.….) önkormányzati rendelete a közszolgálati tisztviselők 2019. évi illetményalapjáról

Előadó: polgármester

1. Kiegyenlítő bérrendezési alapra pályázat benyújtása

Előadó: polgármester

1. Vegyes ügyek

Előadó: polgármester

1. Hatósági ügyek

Előadó:polgármester

**Napirendek tárgyalása:**

**1)Nemesgörzsöny község Önkormányzata Képviselő – testületének …/2019. (.….) önkormányzati rendelete a közszolgálati tisztviselők 2019. évi illetményalapjáról**

**Előadó: polgármester**

Tatai László polgármester elmondja, hogy pályázni lehet a közszolgálati tisztviselőkről szóló pályázat feltétele, hogy rendeletben kell megállapítani a megemelt illetményalapot. Ismerteti az előterjesztést .

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2019. (I. 31.) számú határozat:**

## Nemesgörzösny Község Önkormányzat Képviselő-testülete úgy döntött, hogy közszolgálati tisztviselők illetményalapjáról szóló fenti számú önkormányzati rendeletet az előterjesztésben foglaltaknak megfelelően megalkotja.

**1)Kiegyenlítő bérrendezési alapra pályázat benyújtása**

**Előadó: polgármester**

Tatai László polgármester elmondja, hogy az ebr42 rendszerben megjelent egy pályázati felhívás a közszolgálati tisztviselők bérrendezésére, melyre ma reggel el is készült az előterjesztés. Vállalnia kell az önkormányzatnak a 46.380.- Ft illetményalap bevezetését a 2019 évre. Felolvassa az előterjesztést.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2019.(I.22.) önkormányzati határozat**

Nemesgörzsöny község Önkormányzat képviselő-testülete megismerte és megtárgyalta a 2019. évi Kiegyenlítő bérrendezési alap előirányzatából pályázati úton igényelhető támogatás feltételeit, megállapítja, hogy Nemesgörzsöny község Önkormányzata megfelel az előírt feltételeknek.

Nemesgörzsöny község Önkormányzat Képviselő-testülete vállalja, hogy a Kvtv.60.§. (6) bekezdése szerint rendeletben a 2019.évben a hivatalnál foglalkoztatott köztisztviselők vonatkozásában magasabb összegben, 46.380,- ft- ban állapítja meg az illetményalapot.

Nemesgörzsöny község Önkormányzat Képviselő-testülete egyúttal nyilatkozik arra vonatkozóan, hogy a Nemesgörzsönyi Közös Önkormányzati Hivatalban 2018 évben, így a pályázati kiírásban szereplő 2018. július 1-én az alkalmazott illetményalap a költségvetési törvényben meghatározott 38.650,- Ft volt.

Nemesgörzsöny község Önkormányzat képviselő-testülete a Magyarország 2019. évi költségvetéséről szóló 2018. évi L. törvény 3. számú melléklet I. 12. pontja alapján pályázatot nyújt be a köztisztviselők illetményének 2019. évi emeléséhez.

A képviselő-testület felkéri Nemesgörzsöny község önkormányzat polgármesterét és a jegyzőt, hogy a pályázatot nyújtsa be.

**Határidő**: 2019.január 25.

**Felelős**: szöveg szerint

**3)Vegyes ügyek**

**Előadó: polgármester**

Tatai László polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola került meghatározatásra.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**3/2019. (I. 22.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nemesgörzsöny Község vonatkozásában jóváhagyja.

Felelős:polgármester, aljegyző

Határidő:azonnal

Tatai László polgármester elmondja, hogy a törvényességi felhívás érkezett a Kormányhivataltól, mivel a jegyzőkönyvek nem kerültek fel a honalapra. Azóta pótoltuk a hiányosságot.

A Képviselő-testület a törvényességi felhívást tudomásul veszi.

Tatai László polgármester elmondja, hogy László Vida Veronika elkészítette „Az első világháború történelmi emlékeit őrző emlékművek rendbetétele, renoválása, helyreállítása, új emlékmű állítása” témában a Közép- és Kelet-európai Történelem és Társadalom Kutatásáért Közalapítvány által kiírt, KKETTKK-CP-02 jelű kiírásra benyújtott és támogatásban részesített pályázatot, melyben ellátja a projectmenedzsmenti feladatokat 190 ezer Ft-ért. Javasolja a szerződés megkötését.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**4/2019. (I. 22.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy megbízza László Vida Veronika ev. -t(Székhely: 9126 Gyarmat, Kossuth u. 49.), az „Az első világháború történelmi emlékeit őrző emlékművek rendbetétele, renoválása, helyreállítása, új emlékmű állítása” témában a Közép- és Kelet-európai Történelem és Társadalom Kutatásáért Közalapítvány által kiírt, KKETTKK-CP-02 jelű kiírásra benyújtott és támogatásban részesített pályázat projektmenedzseri feladataira, melynek díjazása bruttó 190.000.-Ft. Felhatalmazza a polgármestert a szerződés megkötésére, és a szükséges intézkedések megtételére.

Felelős: polgármester

Határidő:azonnal

Tatai László polgármester elmondja, hogy a IV. Nemesgörzsönyi Böllérfesztiválba bekapcsolódik az önkormányzat az idén. A MEH támogatást nyújt a hivatal részére, a fesztivál költségeihez. Javasolja a szerződés megkötését.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**5/2019. (I. 22.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy szerződést köt a Magyar Energetikai Hivatallal, a IV. Nemesgörzsönyi Böllérfesztivál támogatása tárgyában. Egyben felhatalmazza a polgármestert a szerződés megkötésére.

Felelős: polgármester

Határidő:azonnal

Tatai László polgármester elmondja, hogy Római Katolikus egyház elszámolt a 2018. évi támogatásról. Ismerteti a támogatás felhasználását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**6/2019. (I. 22.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy elfogadja a Pápa 3. Római Katolikus Plébánia 2018. évi támogatás felhasználásáról szóló beszámolóját elfogadja az előterjesztés szerint.

Felelős: polgármester

Határidő:azonnal

Tatai László polgármester elmondja, hogy a megbízott főépítész elkészítette a HÉSZ módosítást, mely megküldésre került az Állami Főépítésznek, aki elkészítette és megküldte véleményét, mellyel ismét korrigálni kellett a rendelet-tervezetet. Ez elkészült, így már lehetőség van az elfogadásra.

Ismerteti a rendelet-tervezetet.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2019. (I.31.) önkormányzati rendelet:**

Nemesgörzsöny Község Önkormányzat Képviselő-testülete úgy döntött, hogy Nemesgörzsöny Község Helyi Építési Szabályzatáról és Szabályozási Tervéről szóló 7/2011.(XI.01.) önkormányzati rendelet módosításáról szóló fenti számú önkormányzati rendeletet az előterjesztésben foglaltaknak megfelelően megalkotja.

Tatai László polgármester elmondja, hogy a térítési díjat az étkeztetést biztosító vállalkozó emelni kívánja, a felnőtt étkezés esetében 700 Ft-ra. Ismerteti a rendelet-tervezetet.

Ismerteti a rendelet-tervezetet.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2019. (I. 31 .) számú határozat:**

## Nemesgörzsöny Község Önkormányzat Képviselő-testülete úgy döntött, hogy étkeztetés nyersanyagköltségeiről és térítési díjáról szóló fenti számú önkormányzati rendeletet az előterjesztésben foglaltaknak megfelelően megalkotja.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. január 22-i nyilvános ülést 17 óra 48 perckor berekeszti és zárt ülés keretében folytatja tovább.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**